એક્સપર્ટોનો મત એવો છે કે જો ઍક્ટમાં વિરોધાભાસી વ્યાખ્યાઓ અને ઉપાયોમાં પણ વિરોધાભાસ હોય તો એની અસર ફ્લૅટ ખરીદનાર પર થાય છે. ગ્રાહકના હિતમાં થોડું ઓછું વિચારતો ડેવલપર અથવા તેની સાથે ઓછો મૈત્રીપૂર્ણ વ્યવહાર કરનારો ડેવલપર આ બન્ને ઍક્ટમાંથી જે ઓછાં કડક નિયમનો હોય એને આગળ રાખવાની કોશિશ કરે છે. એનો અર્થ એમ થયો કે એના કરતાં તો સેન્ટ્રલ ઍક્ટ વ્યવસ્થિત રીતે આલેખાયેલો હોય એ જરૂરી છે અને એમાં દૃષ્ટિકોણ તેમ જ નિયમનો સ્પષ્ટ રીતે રજૂ થયેલા હોય તો એ વધુ સારું પરિણામ લાવી શકે છે.